open-index/open-wikipedia-markdown huggingface dataset:
मागुरा जिल्ला

**मगुरा जिल्ला** () बङ्गलादेशमा रहेको खुल्ना विभागको एक जिल्ला हो । यो जिल्ला राजधानी ढाका सहरबाट १७६ किलोमिटरको दुरीमा रहेको छ । यस जिल्लाको मख्य यातायात बस सेवा हो । मगुरा देखि ढाका सम्म पुग्न बसबाट पाँच घण्टा लाग्छ । मगुरा जिल्लामा कुनै पनि रेल रहेको छैन ।
## भूगोल
यो जिल्ला बङ्गलादेशको खुल्ना विभागमा पर्छ । यो जिल्ला २३°१५' देखि २३°४१' उत्तर अक्षांश र ८९°१५' देखि ८९°४२' पुर्व देशान्तरणमा अवस्थित छ । यस जिल्लाले बङ्गलादेशको कुल क्षेत्रफलको १०४८.६१ वर्ग किलोमिटर ओगटेको छ । यस जिल्लालाई राजवरी जिल्लाले उत्तरमा घेरेको छ भने दक्षिणमा जशोर र नरिल जिल्ला घेरेको छ । त्यस्तै गरी फरिदपुर जिल्लाले पुर्वमा र झिनाइदह जिल्ला पश्चिमाबाट घेरेको छ । यो जिल्लामा देशकै सबैभन्दा महत्त्वपूर्ण गोराइ मधुमती, कुसार र नवगंगा नदिहरू रहेका छन् । 
### मौसम
## प्रशासन
मगुरा उप-जिल्ला सन् १९४५ मा स्थापना भएको थियो भने यो उप-जिल्ला सन् १९८४ मार्च १ मा जिल्लामा परिणत भएको थियो ।  यस जिल्ला हाल चार उप-जिल्लाहरू रहेका छन् । जुन यस प्रकार छन्:
* मगुरा सदर उप-जिल्ला
* महम्मदपुर उप-जिल्ला
* शिलाखा उप-जिल्ला
* श्रपुर उप-जिल्ला

## जनसङ्ख्या
सन् २०११ को राष्ट्रिय जनगणना अनुसार यस जिल्लाको कुल जनसङ्ख्या ८,२४३,११ रहेको छ जसमध्ये पुरुषको जनसङ्ख्या ४,२०९,०७ रहेको छ भने महिलाको जनसङ्ख्या ४,०३४,०४ रहेकन्ह छ ।
यस जिल्लाको जनधनत्व ८८० प्रति किलोमिटर रहेको छ । धर्मका आधारमा यस जिल्लामा इस्लाम जनसङ्ख्या ६,६४९,३७ रहेकन्ह छ भने हिन्दुको सङ्ख्या १,५८६,८५ , बुद्ध धर्म ३४२, इसाई धर्म २१ र अन्य ३२६ रहेका छन् ।
## अर्थतन्त्र
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ६६.३% मानिसहरू संलग्न छन् । यस जिल्लाका मानिसहरू अन्य जस्तै २.६५% मजदुरी, उद्योग र कलकारखानामा १.२९%, वाणिाज्यका १२.३४%, रेमिटेन्स ०.४३%, सञ्चार र यातायातमा ३.५९%, सरकारी कार्यलयहरूमा ७.३२% ,धर्म सेवामा ०.१४% र अन्यमा ४.०७% रहेका छन् ।
## शिक्षा
यस जिल्लाको औसत साक्षरता दर ४६.९५% रहेको छ जसमध्ये पुरुषको साक्षरता दर ४४.७% छ भने महिलाको ४०.१% रहेको छ । यस जिल्लामा १७ क्याम्पस, ११५ माध्यमिक विद्यालय, ३७० प्राथमिक विद्यालय, १३४ सार्वजनिक विद्यालयहरू रहेका छन् । ती मध्य हुसेन शाहिद कलेज (१९४०), मगुरा सरकार छात्र उच्च माध्यमिक विद्यालय (१८५४), गङ्गारामपुर उच्च माध्यमिक विद्यालय(१९००), हाजिपुर माध्यमिक विद्यालय (१९१४) आदि यस जिल्ला उत्कृष्ट विद्यालयहरू हुन् ।

## सन्देश सामग्री
## बाह्य कडीहरू
* मगुरा जिल्ला सरकारको आधिकारिक वेबसाइट 
*मगुराको नक्शा

श्रेणी:बङ्गलादेशका जिल्लाहरू
माहेश्वर सूत्र

माहेश्वर सूत्र (संस्कृत : शिवसूत्राणी या माहेश्वर सूत्राणी) लाई संस्कृत व्याकरण को आधार मानिन्छ । पाणिनीले संस्कृत भाषाको तत्कालीन स्वरूपलाई परिष्कृत एवं नियमन गर्ने उद्देश्यले भाषाका विभिन्न अवयव तथा घटकहरु जस्तै : ध्वनी विभाग (अक्षरसमाम्नाय), नाम (संज्ञा, सर्वनाम, विशेषण), पद, आख्यात, क्रिया, उपसर्ग, परसर्ग, अव्यय, वाक्य, लिंग इत्यादि तथा यिनका अन्तर्सम्बन्धलाई अष्टाध्यायीमा समावेश गरेका छन् । अष्टाध्यायीमा ३२ पाउ छन् जो ८ अध्यायमा समान रूपमा विभक्त छन् । 

व्याकरण को यस महनीय ग्रन्थमा पाणिनीले विभक्ति प्रधान संस्कृत भाषाको विशाल कलेवर को समग्र एवं सम्पूर्ण विवेचना लगभग ४००० सूत्रमा गरेका छन् । 

## **उत्पत्ति** 
माहेश्वर सूत्रको उत्पत्ति भगवान् नटराज (शिव) द्वारा गरिएको ताण्डव नृत्यबाट भएको मानिन्छ । 

: **नृत्तावसाने नटराजराजो ननाद ढक्कां नवपञ्चवारम्।** 
: **उद्धर्तुकामः सनकादिसिद्धान् एतद्विमर्शे शिवसूत्रजालम् ॥**

अर्थात् : नृत्य (ताण्डव) को अवसान (समाप्ति) मा नटराज (शिव) ले सनकादि ऋषिमुनिको सिद्धि र कामना पूर्तिको लागि नवपञ्च (चौधपटक) पटक डमरु बजाउनुभयो । यसप्रकार चौध शिवसूत्रहरूको यो जाल (वर्णमाला) प्रकट भयो । 

चौधपटक डमरु बजाउँदा चौध सूत्रको रूपमा ध्वनीहरु प्रकट भए । यिनै ध्वनीबाट व्याकरण उत्पन्न भयो । त्यसैले व्याकरण सूत्रका आदिप्रवर्तक भगवान् नटराज लाई मानिन्छ । प्रसिद्धि छ कि महर्षि पाणिनी ले यी सूत्रहरु भगवान् शिवको आशिर्वादले प्राप्त गरेका थिए । 

## **सूत्र** 
माहेश्वर सूत्रको कूल संख्या १४ छ, जो निम्नप्रकार छन् । 

१.  **अइउण्।**

२.  **ॠॡक्।**

३.  **एओङ्।** 

४.  **ऐऔच्।** 

५.  **हयवरट्।**

६.  **लण्।**

७.  **ञमङणनम्।**

८.  **झभञ्।**

९.  **घढधष्।**

१०.  **जबगडदश्।** 

११.  **खफछठथचटतव्।**

१२.  **कपय्।**

१३.  **शषसर्।**

१४.  **हल्।**

श्रेणी:व्याकरण
जुनी (वेबसाइट)

**जुनि डट भिएन** सिकाइ वा शिक्षणमा आधारित एक वेबसाइट हो जुन भियतनाम इन्टरनेट प्रयोगकर्ता समुदाय फाउन्डेसन (भिएनआइएफ) र भिएनजी निगम द्वारा स्थापित गरिएको थियो । जुनिले आफ्नो आधिकारिक सेवा १३ मार्च २०१४ मा सुरु गरेको थियो । त्यस समयमा, वेबसाइटमा लगभग ६०,००० प्रयोगकर्ताहरू, ३०० भिडियो पाठहरू र गणित, भौतिकी, रसायन शास्त्र, अंग्रेजी, साक्षरता, जीवनी, इतिहास, भूगोल सहित भियतनामी विश्वविद्यालय प्रवेश परीक्षाको लागि प्रयोग गरिने आठ मुख्य विषयहरूको लागि १७०० नमूना परीक्षणहरू रहेको थियोे ।

## इतिहास
जुनि परियोजना भियतनाम इन्टरनेट कोष र भिएनजी निगम द्वारा २०१२ को अन्त मा शुरू गरिएको थियोे । लि होङ मिन्ह, जो भिएनजी निगमका संस्थापक, कार्यकारी अधिकृत र निर्देशक हुन् र यसका पनि संस्थापक हुन् ।

यो परियोजना निर्देशक, गुयेन होआङ विन्ह द्वारा व्यवस्थित गरिएको छ भने वेबसाइट आधिकारिक रूपमा १३ मार्च, २०१४ मा सुरु भएको थियो । ग्रामीण र शहरी क्षेत्रहरु बीच शिक्षाको गुणस्तरको अन्तर कम गर्नेको लक्ष्यले स्थापित भएको थियोे । शिक्षक र विद्यार्थीहरू बिच लामो दुरी भएपनि यस वेबसाइट प्रयोग गरी विद्यार्थीहरूले त्यहाँ भएका सामग्री राम्रोसँग बुझ्न र पढ्न सक्छन् ।

## उत्पादन र सेवा
### पाठ्यक्रम र सामयिक सामग्री
जुनी राष्ट्रभरका प्रयोगकर्ताहरूका लागि विभिन्न विषय र पाठ्यक्रमहरूमा निःशुल्क अनलाइन मार्फत पठ वा सामग्रीहरू प्रदान गर्दछ । मार्च २०१४ सम्म, ३०० भिडियो पाठहरू र गणित, भौतिकी, रसायन शास्त्र, अंग्रेजी, साक्षरता, जीवनी, इतिहास, भूगोल सहित भियतनामी विश्वविद्यालय प्रवेश परीक्षाको लागि प्रयोग गरिने आठ मुख्य विषयहरूको लागि १७०० नमूना परीक्षणहरू रहेको थियोे ।

भियतनामका एक प्रख्यात शिक्षक भान नु चुओङ, जुनिका शिक्षक र सल्लाहकार हुन् ।
### परीक्षण
परीक्षण अन्तर्गत, जुनी डट भिएनले प्रसिद्ध भियतनामी उच्च माध्यमिक विद्यालयहरूमा भएका हालैको नमूना परीक्षण प्रदान गर्दछ ।
यस वेबसाइट मार्फत प्रयोगकर्ताहरूले वास्तविक परीक्षाको अनुभव गर्न सक्छन् ।

### प्रश्न र उत्तर
प्रश्न र जवाफ अन्तर्गत, प्रयोगकर्ताहरूले त्यहाँ  गई छलफल गर्न सक्छन् । गृहकार्य समाधानहरू र उत्कृष्ट प्रयोगकर्ताहरूको अनुभवको बारेमा अन्यलाई सोध्न सक्छन् । प्रश्न र उत्तरको गुणस्तर सुधार गर्न यसले स्वयंसेवी क्लबको निर्माण गरेको छ । मार्च २०१४ का अनुसार, यस क्लबमा १३० सदस्यहरू रहेका थिए ।
### समाचार
जुनीको समाचार खण्ड तीन मुख्य कोटिहरू बिभाजित भएका छन् ।

शिक्षा समाचार अन्य स्रोतहरूबाट साभार गरिएको हुन्छ ।

जुनिका विद्यार्थीहरू र स्वयंसेवीहरूले जानेका सामग्रीहरूको बाढ्न यस वेबसाइट मार्फत सक्दछन् ।

जुनिले अनलाइन र अफलाइन घटनाहरूलाई अद्यावधिक गर्ने गरेको छ ।

## सामाजिक कार्यहरू
जुनिका स्वयंसेवीहरू अन्य अफलाइन गतिविधिहरूमा व्यवस्थित र सामेल हुन गरेका छन् ।

## सन्दर्भ सामग्री
## बाह्य कडीहरू
आधिकारिक वेबसाइट 

श्रेणी:शिक्षा
श्रेणी:भियतनाममा शिक्षा
यास्क

यास्क वैदिक संज्ञाका एक प्रसिद्ध व्युत्पत्तिकार तथा वैयाकरण थिए । यिनको समय पाँचौँ र छैँटौँ शताब्दी ईसापूर्व थियो । यिनलाई निरुक्तकार भनिएको छ । निरुक्त लाई वेदको तेश्रो अङ्ग मानिन्छ । यास्क ले पहिले निघण्टु नामक वैदिक शब्दकोष तयार गरेका थिए । निरुक्त त्यसैको विशेषण हो । व्याकरणशास्त्रमा निरुक्तको ठूलो महत्त्व छ । 

## **योगदान** 
यास्क निरुक्त का लेखक हुन्, निरुक्त शब्द व्युत्पक्ति, शब्द वर्गीकरण, वा शब्दार्थ विज्ञानको उचीत प्रबन्ध हो । यास्कलाई शाकटायनका उत्तराधिकारी मानिन्छ जो वेदका व्याख्यानकर्ता थिए , उनको उल्लेख यास्कका रचनाहरूमा भेटिन्छ । निरुक्त मा यो सम्झाउने कोशिस गरिएको छ कि कसरीे वेदमा दिइएका विशेष शब्दहरूको अर्थ उनलाई थाहा भयो । यि धातु, प्रत्यय तथा शब्दसंग्रहबाट शब्दहरु बनाउने नियमतन्त्र युक्त छन् । 

: **वर्णागमो वर्णविपर्ययश्च द्वौ चापरौ वर्णविकारनाशौ |**
: **धातोस्तथार्थतिशयेन योगस्तदुच्यते पंचविधं निरुक्तम्॥**

निरुक्त का तीन काण्ड छन् – नैघण्टुक, नैगम र दैवत । यसमा परिशिष्टसहित कूल १४ अध्याय छन् । यास्क ले शब्दलाई धातुज मानेका छन् र धातुहरूको व्युत्पत्ति गरेर त्यसको अर्थ निकालेका छन् । यास्क ले वेदलाई ब्रह्म भनेका छन् । 

## **शाब्दिक वर्गीकरण** 
यास्क ले शब्दलाई ४ वर्गमा वर्गीकृत गरेका छन् ।

१) नाम (संज्ञा या मूल)

२) आख्यात (क्रिया) 

३) उपसर्ग 

४) निपात 

व्युत्पत्तिशास्त्र

निरुक्त

श्रेणी:हिन्दू आध्यात्मिक नेता
छक्का पन्जा ३

**छक्का पन्जा ३** एक नेपाली कथानक चलचित्र हो। यो चलचित्र २०७५ सालको नेपाली चलचित्र क्षेत्रको बहु प्रतिक्षीत चलचित्र रहेको थियो। जुन चलचित्र २०७५ असोज २४ गते देखि देशभर एकै साथ प्रदर्शन भएको थियो। यो छक्का पन्जाको तेस्रो संकरण हो।

यस चलचित्रमा मनोरञ्जनसँगै सामाजिक शिक्षा समेत प्रदान मिल्दछ। चलचित्रमा शिक्षा क्षेत्रमा हुने राजनीतिलाईठ मुख्य कथा वस्तुका रूपमा प्रस्तुत गर्ने प्रयास गरिएको छ।

## चलचित्रका बारेमा
सुरूमा नेपाली हास्यव्याङ्ग क्षेत्रमा जमेका कलाकारहरू एउटै चलचित्र पर्दामा आएर ६ एकान ६बाट सुरु भएको यो यात्रा वडा नम्वर ६, छक्का पन्जा, छक्का पन्जा २ हुँदै छक्का पन्जा ३ सम्म आइपुगेको हो।

चलचित्रको एक निकै नै चर्चित ``पहिलो नम्बरमा´´ बोलको गीतले छोटो समयमा यूट्युबमा झन्डै १ करोड दर्शक पाएको उपलक्ष्य्यमा चलचित्र युनिटले केक काटेर समेत खुसियाली मनाएका थिए।

## कलाकारहरू
;छक्का पन्जा ३ चलचित्रका कलाकारहरू

*मुख्य भूमिका

**दिपक राज गिरी
**जितु नेपाल
**केदार घिमिरे

**बुद्धि तामाङ
**दीपिका प्रसाई
**लक्ष्मी गिरी

**शिवहरि पौडेल
**विल्सन विक्रम राई
**निर शाह

**यमन श्रेष्ठ
**किरण केसी
**शारदा गिरी

*विशेष भूमिका

**प्रियंका कार्की

**वर्षा राउत

**सञ्जोग कोइराला

**स्वस्तिमा खड्का

## सङ्गीत
## यो पनि हेर्नुहोस्
*छक्का पन्जा
*छक्का पन्जा २

## सन्दर्भ सामाग्रीहरू
## बाह्य कडीहरू
* 

श्रेणी:नेपाली चलचित्रहरू
श्रेणी:सन् २०१८ का चलचित्रहरू
श्रेणी:नेपाली प्रेमप्रसङ्गयुक्त हास्य चलचित्रहरू
श्रेणी:नेपाली उत्तरकथा चलचित्रहरू
श्रेणी:दीपा श्री निरौलाद्वारा निर्देशित चलचित्रहरू
श्रेणी:काठमाडौँमा छायाङ्कन गरिएका चलचित्रहरू
बिलिबिली

**बिलिबिलि** ; उपनाम '''''' चीनमा आधारित भिडियो साझेदारी वेबसाइट हो । एनीमेसन, हास्य र खेल लगायतका लोकप्रिय भिडियो साझेदारी गर्न सुबिधा रहेको यस वेबसाइटमा प्रयोगकर्ताहरूले भिडियोहरू पेश गर्न, अवलोकन गर्न र टिप्पणी युक्त उपशीर्षकहरू थप गर्न सक्दछन् । बिलिबिलीले एडोब फ्ल्यास वा एचटीएमएल ५ को प्रयोग गर्दछ जुन म्यानुअल रूपमा परिवर्तन गर्न सकिन्छ ।

बिलिबिलीमा छिटो बढ्दो प्रयोगकर्ताहरूको सङ्ख्याले गर्दा, यसले वेबसाइटको कार्यमा विस्तार गर्न निर्णय गर्यो । शक्तिशाली विषयवस्तुहरू बाहेक, बिलिबिलीले सङ्गित, नृत्य, विज्ञान र प्रविधि, मनोरञ्जन, चलचित्र, नाटक, फेसन, दैनिक जीवन र विज्ञापन चलचित्रहरू लगायतका चर्चित भिडियोहरूको सङ्गालो विभिन्न क्षेत्रमा प्रदान गर्दछ । साथै बिलिबिली लाइभ स्ट्रिमिङ सेवा प्रदान गर्दछ जहाँ दर्शकहरूले स्ट्रिमरहरूसँग अन्तरक्रिया गर्न सक्छन् । प्राय यसका विषय एनिमी, सामग्री निर्माण, गेम रणनीति लगायतका कुरामा केन्द्रित हुने गरेको छ ।

## इतिहास
बिलिबिलि, छु इ द्वारा सन् २००९ मा स्थापित भएको थियो । समयमा, छु इ एक एसी फन प्रयोगकर्ता थिए र एसी फन भन्दा राम्रो भिडियो साझेदारी वेबसाइट बनाउन चाहन्थे । उनले तीन दिन बिताए र मिकुफ्यान्स डट सिएन नामक नमुना वेबसाइटको सिर्जना गरे । यसको वृद्धि भएसँगै, उनले वेबसाइट सार्वजनिक गर्नका लागि वेबसाइटलाई भिडियो साझेदारी वेबसाइटको रूपमा आकार दिए र १४ जनवरी २०१० मा बिबिबिलि नामको साथ वेबसाइटको थालनी गरे । सन् २०११ मा, बिलिबिलि डट युएस नामक डोमेन रद्द गरियो । परिणाम रूवरूप, बिलिबिलि २४ जुन २०११ मा बिलिबिलि डट टिभी मा सारियो ।

अगस्ट २०११ मा, बिलिबिलिले राज्यको स्वामित्वमम रहेको साङ्घाई मिडिया समूहसँग सम्बद्ध सङ्केत गर्नका लागि यसले आफ्नो लोगोको गृहपृष्ठमा प्रदर्शन गर्न थाल्यो र भविष्यमा कानूनी जोखिमबाट बच्ने आशामा विभिन्न सामग्री प्रदायक अनुमति पत्र प्रयोग गर्न साझेदारी गर्यो ।

## सञ्चालन
बिलिबिलिको सञ्चालन कम्पनीले नौ सदस्यहरूको टोली समावेश गरेको छ जुन सबै जापानी भाषा र संस्कृतिमा आधारित रहेका छन् । जसमा दुई वेब विकासकर्ताहरू हुन् र ती दई मघ्य छु ई पनि एक हुन् र बाँकी वेबसाइट सम्पादकहरू हुन् । बिलिबिलिको सेवा पूर्णतया निःशुल्क रहेको छ । यसको मुख्य आय वेब पेज विज्ञापन र सम्बद्ध मार्केटिङ मार्फत आउने गरेको छ ।
### सदस्यता
बिलिबिली एक मिनेटको लागि अरुले जस्तै दर्ताको लागि खुला गरिएको छैन, तर सामान्यतया दर्ता हुनको लागि भुक्तानी आवश्यक पर्दैन । भिडियोहरू वा टिप्पणी पेश गर्नको लागि सदस्यता आवश्यक पर्दछ । बिलिबिलिले यसको प्रयोगकर्ता आधार र मध्यस्थता क्षमताको गुणस्तर सन्तुलन गर्न सदस्यता उपलब्धतालाई सिमित गर्दछ ।

## सन्दर्भ सामग्री
## बाह्य कडीहरू
आधिकारिक वेबसाइट

श्रेणी:चिनियाँ वेबसाइटहरू
तुर्माखाँद गाउँपालिका

'''''' अछाम जिल्लाका ६ गाउँपालिकाहरू मध्ये एक हो। २७ फागुन २०७३ मा, गाउँपालिका घोषणा गर्दा ‍रहफ, भैरवस्थान, तुर्माखाँद, नाडा, रानीवन, तोषी र धमाली गाविसहरू यसमा गाभिएका थिए।

## जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या २४,५७४ रहेको छ भने यहाँ ५,२४९ घरधुरी रहेका छन्।

## सन्दर्भ सामग्रीहरू
## बाह्य कडीहरू
*जिल्ला समन्वय समितिको कार्यालय, अछाम

श्रेणी:अछाम जिल्लाका गाउँपालिकाहरू
श्रेणी:सुदूरपश्चिम प्रदेशका गाउँपालिकाहरू
बाणासुर

**वाणासुर **हिन्दु पौराणिक राजा हुन् । वाणासुर एक हजार हात भएका असुर राजा थिए  र उनलाई सहस्रबाहु तथा भूतराज पनि भनिन्थ्यो । उनी दानवीर बलि राजाका पुत्र थिए । वाणासुरले हालको मध्य आसाम मा उनको राज्य थियो जहाँ उनको राजधानी  शोणितपुर जिल्ला ( वर्तमानमा तेजपुर, आसाम) थियो ।

## कथा 
thumb|कृष्णले वाणासुरलाई क्षमा दिए |alt=
**वाणासुर**, एक समय ठुलो साम्राज्यमा राज्य गर्दथे । उनक प्रभाव यति ठुलो थियो कि वरपरका राज्यका सबै राजा - देवहरु समेत उनीसँग डराउथे । वाणासुर रसालिंगको पुजा गर्दे , जुन उनलाई विष्णुको सल्लाहमा विश्वकर्माले दिएका थिए । भगवान शिवको ठुला भक्त रहेका उनी , शिव ताण्डव नृत्य नाचेका बेला आफ्नी हजार हातले मृदंगा बजाउने गर्थे ।  भगवान शिवले उनलाई आशिस दिन खोज्दा उनले शिवलाई आफ्नो रक्षक हुन् अनुरोध गरेका थिए , त्यसकारण उनी अपराजेय रहे । .तर समय संगै उनी अझ झन् झन् क्रुर र अभिमानी हुदै गए । उनले आफ्नी छोरीलाई समेत अग्निगृहमा नजरबन्द गरेका थिए । 

एक दिन उषाले सपनामा एक युबक सँग सम्भोग गरेको देखे र उनको प्रेममा मग्न भईन् । उनकी संगिनी चित्रलेखा एक नामुद चित्रकार थिइन् र उनले  सपनामा आएका ती युवक'को चित्र बनेर पहिचान गराईदिइन् । उनले सपनामा कृष्णका नाति अनिरुद्र लाई सपनामा देखेका थिए । उनले आफ्नो ईश्वरीय शक्तिले अनिरुद्रलाई कृष्णको दरबारबाट उषाको अगाडि ल्याइन् । ति दुई जनाको प्रेम झन् बढ्दै गयो । दिन प्रतिदिन उषा प्रद्युम्न सँग आफ्नो कोठाभित्र सम्भोग गर्न लागिन् । उषाको शरिर मा प्रस्ट निसान हरु देखिन थाल्यो। पाले हरुले पनि थाहा पाएर बाणासुरलाई भन्दिन्छन्  हजुरको छोरि आफ्नो कोठामा एक युवक सँग सधै समागम गर्छिन् भनेर , यहि सिलसिलामा कृष्ण र वाणासुरको युद्ध भयो ।   शिव आफ्नो भक्तको रक्षा गर्न आए तर कृष्णले ज्रिम्भुनाष्त्र प्रहार गरी शिव निदाउन पुगे ।  त्यसपछी कृष्णले वाणासुरको चार हात बाहेक सबै हात काटी दिए । 

जब शिव होसमा आए उनले आफ्नो भक्तको रक्षा गर्न कृष्णलाई अपिल गरे ।  वाणासुरले पनि कृष्णसंग क्षमा मागे । कृष्णले क्षमा दिए । र उषा र अनिरुद्रको विवाह भयो । 

## वंशावली 
thumb|347x347px|कृष्ण वाणासुर युद्ध
वाणासुरको वंशावली यस प्रकार छ:

* ब्रह्माका पुत्र मरिची
*मरिचीका पुत्र कश्यप,
* कश्यपका पुत्र  हिरण्यकश्यपु र हिरण्याक्ष,
*हिरण्यकश्यपुका पुत्र प्रह्लाद
*प्रह्लादका पुत्र विरोचन
*विरोचनका पुत्र बलि राजा
* बलिका पुत्र वाणासुर

## सन्दर्भ 
श्रेणी:असुर
श्रेणी:भक्त
श्रेणी:चिरञ्जीवि
श्रेणी:वैष्णव
श्रेणी:भागवत पुराणका पात्र
राइनो गोल्डकप २०७५

**राइनो गोल्डकप २०७५ (अन्य:राइनो कन्जर्भेसन गोल्डकप २०७५ )** राइनो कन्जरभेसन गोल्डकपको चौथो संस्करण हो । यस फुटबल प्रतियोगिता कार्तिक १५ बिहीबारदेखि गतेदेखि २९ गतेसम्म नवलपरासी राइनो मिनि मैदानमा आयोजना भएको थियो । 

२९ कर्तिकमा सम्पन्न फाइनल खेलमा च्यासल युथ क्लबले नेपाल पुलिस क्लबलाई पेनाल्टी सुटआउटमा ५-३ गोल अन्तरले पराजित गरी यो २०७५ सालको पहिलो उपाधि जितेको थियो ।

## सहभागी टिमहरू
यो प्रतियोगितामा सात 'ए' डिभिजन क्लबसहित १२ क्लबको सहभागिता रहेको थियो ।

*मनाङ मर्स्याङ्दी क्लब
*नेपाल पुलिस क्लब
*एपीएफ क्लब
*संकटा क्लब
*सरस्वती युथ क्लब
*च्यासल युथ क्लब

*एनआरटी क्लब
*ब्वाइज युनियन क्लब
*नवलपरासी-११ (आयोजक)
*कास्की-११
*रुपन्देही -११
*वीरगन्ज युथ एकेडेमी

## खेलहरू
### क्वाटरफाइनल
----

----

----

----

----

### सेमिफाइनल छनोट चरण
----

----

----

----

----

## सेमिफाइनल
----

----
### फाइनल
----

----

## पुरस्कार
प्रतियोगिताको विजेताले चार लाख ५ सय ५५ रुपैँया प्राप्त गर्नेछन । उपविजेताले २ लाख ५० हजार पाउनेछन् ।

## यो पनि हेर्नुहोस्
## सन्दर्भ सामग्रीहरू
श्रेणी:राइनो गोल्डकप
विरोचन

**विरोचन ** हिन्दु पौराणिक मिथकीय कथामा हिरण्यकश्यपुका नाति , प्रह्लाद का पुत्र र बलि राजाका पिता थिए। अथर्ववेदमा उनलाई प्रह्लादका पुत्रका रूपमा प्रस्तुत गरिएको छ  । छान्दोग्य उपनिषद् अनुसार, उनी र इन्द्र आत्मनको बारेमा जान्न बुझ्न प्रजापतिको अगाडि गएका थिए र त्यहाँ ब्रह्मचर्य धर्मको पालना गर्दै बत्तीस वर्ष बसेका थिए  । 

तर अन्तमा विरोचनले प्रजापतिको शिक्षालाई गलत बुझे र असुर को आत्मनको साटो शरीर को पुजा गर्ने शिक्षा दिन थाले । यहि कारणले असुरहरु मृतक शरीरलाई सुगंध, माला तथा आभूषणले  सुसज्जित गर्थे।विरोचन देवताहरुको साथ भएको युद्धमा वीरगतिको प्राप्त भए ।
## सन्दर्भ 
## टिपोट 
श्रेणी:पौराणिक पात्र
श्रेणी:असुर
शुक्राचार्य

thumb|शुक्र ग्रहको रूपमा शुक्राचार्यको मूर्ति
**शुक्राचार्य** ( शुक्र) शुक्र "चम्किलो" बुझाउने संस्कृत शब्द हो। शुक्राचार्य वैदिक हिन्दु धर्मशास्त्र अनुसार असुरहरुका गुरु थिए  मध्य पौराणिक कथाअनुसार र हिन्दु ज्योतिषशास्त्र अनुसार शुक्रले  नव ग्रह मध्येको एक शुक्र ग्रहलाई समेत जनाउँछ।

## कथा 
एक प्रसंगमा, शुक्र भृगु ऋषिका पुत्र थिए । उनी दैत्य/असुरहरुका गुरु भएकाले उनलाई कतिपति धार्मिक ग्रन्थहरूमा शुक्राचार्य तथा असुराचार्य पनि भनिन्छ । भारतको चेन्नेईमा रहेको भेल्लेश्वर मन्दिरको नामकरण उनैले गरेका थिए ।   पौराणिक कथाहरूका अनुसार उनीसंग मृत शरीरलाई पुनर्जीवित गर्न सक्ने विद्या थियो , जुन उनले पछि देवताहरूलाई समेत सिकाएका थिए ।

महाभारतमा, शुक्राचार्यलाई भीष्मको गुरुको रूपमा देखिएको छ, जसले उनलाई युवावस्थामा राजनैतिक शास्त्रको विद्याको शिक्षा दिक्षा दिएका थिए ।

शुक्रको मतको नाम काव्यमाता थियो भने उनको विवाह जयन्तीसंग भएको थियो । उनीहरूबाट देवयानी नाम गरेकी पुत्री भएको थियो ।

## वामन अवतार 
वामन रूप मा ब्राह्मण वेशधारी विष्णु उपस्थित भए । वामनलाई देखेर राजा बलिले आदर पूर्वक आफुकहाँ आएको कारण सोधे । तब वामनले बलीलाई आफुले केही दान लिने तर त्यो दिने र नदिने कुरा पहिल्यै वाचा गर्न आग्रह गरे। तब बलिले पनि मागेको चिज दिने वाचा गरे। यसरी वाचा दिलाई सके पछि वामनले हरि भक्ती गरेर बस्नको लागि मात्र ३ पाउ जमिन चाहिएको कुरा व्यक्त गरे। यो सुनेर राजा बलिले अहंकारका साथ भने "म स्वर्गको राजा हुँ मसँग यती सानो चिज माग्नु भयो तैपनि दिन्छु भनेर संकल्प गर्न लागे तब शुक्राचार्यजीले यी वामन सामान्य मानिस नभएर भगवान विष्णू भएको जानकारी दिए र संकल्प गर्नबाट रोक्ने प्रयास गरे। तर बलीले मानेनन् , तैपनि आफ्नो शिष्यको हितगर्ने ठानेर उनी संकल्प गर्ने कलशको मुखमा गएर बसिदिए जसले गर्दा कलशबाट पानी खसेन । पानी नखसेपछि बलीले कुशको टुक्राले कलशको मुख घोच्दा शुक्राचार्यको आँखा फुट्यो । त्यसकारण उनलाई "एकाक्ष" पनि भनिन्छ।

## शुक्रनीति 
## ग्रह 
कतिपय हिन्दु ज्योतिषग्रन्थमा शुक्रलाई ग्रहको रूपमा प्रस्तुत गरिएको छ । उदाहरण ५ औ शताब्दीमा आर्यभट्टको *आर्यभटिया*, छैटौ शताब्दीमा लतादेवको रोमाका, ७ औ शताब्दी मा ब्रह्मगुप्त यी ग्रन्थहरूले शुक्रलाइ एक ग्रहको रूपमा प्रस्तुत गरेर यसको चाल र गति को प्रक्षेपण गर्न खोजेका छन् । 

हिन्दु बिद्वानहरूले शुक्र सहित सबै ग्रहहरूको ज्योतिष बिज्ञानको अध्ययनबाट नक्षत्र परिक्रमण समय अनुमान गरेका थिए ।

## पात्रो र राशी 
हप्ताको छैटौ दिन शुक्रबार शुक्र ग्रहसंग गहिरो सम्बन्ध राख्छ ।

## यो पनि 
* वरुण
* असुर
* भेनस (देवी)

## सन्दर्भ 
श्रेणी:पौराणिक पात्रहरू
जाभानी भाषा

**जाभानिज भाषा** (अंग्रेजी Javanese)/dʒ/'vie'/ə/n/'ee' z जाभानिज उच्चारण बहाषा जाभा इन्डोनेसियाको जाभा टापुका बासिन्दाले बोल्ने मुख्य भाषा हो। यो भाषा टापुका पूर्वी क्षेत्रमा मूख्यरूपले र मध्य तथा पश्चिमी क्षेत्रमा आंशिक रूपमा बोलिन्छ। यो भाषा बोल्नेको संख्या ९ करोड ९८ लाख भन्दा बढि रहेको तथ्याङ्क छ  (जून इन्डोनेसियाको कूल जनसङ्ख्याको ४२ प्रतिशत भन्दा बढी हुन्छ)।

जाभानिज भाषा अष्ट्रो-एशियन भाषा परिवारमा पर्दछ तर यो भाषा अरू भाषा सँग धेरै नजिकनभएकोले यसको बर्गीकरण गर्न कठीन छ। यस भाषाका नजीकका भाषामा छिमेकमा बोलिने सुडानिजऽ मादुरेशी र बालिनिज पर्दछन्। जाभानिज भाषा बोल्ने अधिकांशले इण्डोनेशियन भाषा बोल्दछन्।

## इतिहास
### प्राचीन जाभानिज 
जाभानिज प्राचिन लिपी भएको र यो सन् ४५० देखि प्रचलनमा आएको इतिहास छ। यसको सबैभन्दा प्राचिन अभिलेख सुकबुमी शिलालेख मानिन्छ जुन मार्च २५ सन् ८०४ मा लेखिएको थियो।
८ ओ र नवौँ शताव्दीमा जाभानिज साहित्यको ठूलो विकास भएको थियो। त्यसबेला साङ ह्याङ कामाहायानिकनऽ काकाविन रामायण आदिको रचना भएको थियो। यस ताकाका रचनाहरू संस्कृत रामायणकालिन विष्णवी छन्दमा रहेका पाइन्छन्।
भाषा र संस्कृतिको व्याख्याका कृतिहरु जाभानिज भाषामा लेखिएको भने सन् १२९३ ताका देखि हो जुन बेला पूर्वी जाभामा माजापाहितऽ मदुराऽ बाली क्षेत्रमा हिन्दू बौद्ध साम्राज्यहरू थिए।
### मध्यकाल 
मध्यकालको मजापहित साम्राज्यमा जाभानिज भाषाको तीब्र विकास भएको पाइन्छ। 
यो साम्राज्य सन् 1405 देखी 1406 को बीचमा इस्लाम सुल्तान देमक द्वारा पराजित भएका थिए। सन् 1478 मा अन्तिम हिन्दू साम्राज्यको अन्त्य भएपनि जाभानिज भाषा जिवितै रह्यो।
### आधुनिक काल 
१६औं शताब्दी देखि मातराम सुल्तानहरूको उदय सँगै जाभानिज भाषाको पनि उत्थान हुन थाल्यो।

## भाषा बोल्ने समुदाय 
यो भाषा योग्याकार्टा मध्य तथा पूर्वी जाभा तथा टापुको उत्तरी तटीय भेकमा समेत बोलिन्छ। अन्यत्र बसोबास गर्ने जाभानिज हरूले पनि यो भाषा बोल्दछन्।
दक्षिण पूर्वी एसियाका अन्य देशमा पनि जाभानिज भाषा बोलिन्छ। त्यसका अतिरिक्त नेदरल्याण्डऽ सुरिनाम न्यू क्यालिडोनिया लगायतका अन्य देशमा पनि यो भाषा बोलिन्छ। 
तलको तालिकाले १९८० मा उपलब्ध भएको जाभानिज भाषा बोल्नेको तथ्याङ्क देखाउँछ। 

thumb|सोलिहिन मस्जिद, सुराकार्तामा जाभानिज भाषामा लेखिएको शिलालेख।

## जाभानिज लिपी
जाभानिज भाषाको आफ्नै जाभानिज लिपी पनि छ तर प्रचलनमा भने ल्याटिन र अरेबिक लिपीको बढी छ।  जाभानिज भाषामा ल्याटिन लिपीको प्रयोगले ओगटेपछि हाल प्राथमिक र माध्यमिक विद्यालयमा जाभानिज लिपीको अनिवार्य पठन पाठन सुरू गरिएको छ। 

right|thumb|योग्याकार्तामा लेखिएको पुर्तगाली र जाभानिज भाषाको शिलापत्र।

## जाभानिज भाषा बोलिने क्षेत्र 
जाभा टापु इन्डोनेसिया।
thumb|जाभा, मदुरा र बालीमा बोलिने जाभानिज भाषा बोल्ने मानिसहरूको बसोबासको एक चित्र।

## आधारभूत पदावली 
## Notes 
श्रेणी:इन्डोनेसिया
श्रेणी:रोमन लिपिमा लेखिने भाषाहरू
श्रेणी:इन्डोनेसियामा बोलिने भाषाहरू
श्रेणी:मलेसियामा बोलिने भाषाहरू
रेकी

thumb|रेकी जापानि अक्षर

रेकी **Reiki** (霊気 or レイキ मिकाओ उसुइद्वारा सन् १९२२ मा विकसित गरीएको एक आध्यात्मिक क्रिया हो । जापान को माउंट कुरा मा तीन हप्ता सम्म उपवास तथा ध्यान गरेपछि उसूई ले उर्जाको खर्च गरेबिना नै उपचार सम्भव हुने पद्धति पत्ता लगाएका हुन् । यही क्रिया को एक भाग टोनोहिरा या हल्केलाद्वारा गरिने उपचारलाई एक पूरक र वैकल्पित अर्थात् कम्लीमेन्ट्री एण्ड अल्टरनेटिभ मेडिसिन को रूपमा उपयोगमा ल्याइन्छ । टोनोहिरा यस्तो एउटा उपाय हो जसमा चिकित्सक यस्तो मान्दछन् कि हल्केलाद्वारा उपचार गर्ने उर्जालाई विरामीसम्म पुर्याउन सकिन्छ । 
thumb|मिकाओ उसुई
रेकी को अस्तित्व या यसको क्रियान्वयन प्रक्रियाको कुनैपनि वैज्ञानिक प्रमाण छैन । सन् २००८ मा संचालित यादृच्छिक चिकित्सीय परीक्षण को एक प्रक्रियावद्ध समीक्षाले रेकी को प्रभाव या कुनैपनि परिस्थितिमा उपचारको समयमा यसको उपयोगको समर्थन गरेको थिएन । 

## **इतिहास** 
## **नाम को व्युत्पत्ति** 
“रहस्यमय वातावरण, आध्यात्मिक शक्ति” । रेकी एक जापानी शब्द हो जो चिनीयाँ भाषाको लिंग्कीबाट लिइएको हो । केही चिनीयाँ अंग्रेजी शब्दकोशको हिसाबमा यसको अर्थ “सुन्दर पहाड र आध्यात्मिक शक्ति, बुद्धिमत्ता, सम्झने शक्ति, परिकथामा वर्णीत अलौकिक शक्ति या तागत, चमत्कारी शक्ति या तागत” भन्ने हुन्छ । जापानी भाषामा रे को अर्थ भूत, परमात्मा, आत्मा, अलौकिक, ईश्वरीय, वायव्य शरीर र की को अर्थ ग्याँस, वायु, श्वास, उर्जा, वातावरण, भावना या ध्यान हुन्छ । जसको अर्थ ईश्वरीय उर्जा, आध्यात्मिक उर्जा, जीवन उर्जा, आदि हुन्छ । 

अंग्रेजी शब्द रेकी जापानी भाषाकै रेकी मूल शब्द को लिप्यान्तरण हो । रेकी शब्दको उपयोगक व्याकरणका दृष्टिले संज्ञा, क्रिया या विशेषण का रूपमा गरिन्छ । 

## **उत्पत्ति** 
सन् १९२२ मा मिकाओ उसुइले  माउन्ट कुरामा २१ दिनसम्म साधना तथा ध्यान गरे साथै उपवास र प्रार्थना गरे । जब २१ औँ दिनको सूर्य अस्तायो तब उनको अन्तरमा जाज्वल्यमान सूर्य उदायो र रेकीको सुरुवात गरे । 

जब उनी पहाडबाट झरिरहेका थिए तब उनी लडेर उनको खुट्टामा चोट लाग्यो । जब उनले चोट लागेको ठाउँमा हात राखे तब त्यो चोट सञ्चो भयो । उनी अचम्म परे र त्यही प्रयोग उनले तल शहरमा पुगेर एउटी बच्चीलाई गरे । बच्चीको घाउपनि तुरुन्तै सञ्चो भयो तब उनलाई विश्वास लाग्यो । 

मानिन्छ कि रेकी को सुरुवात भगवान् गौतम वुद्धले गर्नुभएको थियो जो बिचमा लुप्त हुन पुग्यो । 

सन् १९२२ को अप्रिल महिनामा उसूई टोकियो गए र उनले त्यहाँ उसुइ रेकी रियोहो गक्कई (उसुई रेकी उपचार समाज) स्थापना गरे । 

## **रेकी को सिद्धान्त** 
सौभाग्यलाई बोलाउने एक गोप्य तरीका

सबै रोगको उत्तम औषधी

*केवल आजको दिनभरका लागि* 

१.*म रिसाउने छैन ।*

२.*चिन्ता गर्दिन ।*

३.*हरेक कार्यमा कृतज्ञ हुनेछु ।*

४.*निष्ठाको साथ कार्य गर्छु ।* 

५.*अरुप्रति दयालु हुन्छु ।* 

उसुई ले २००० भन्दा धेरै शिष्यलाई रेकी को अभ्यास र पाठन गराएका थिए । तिमध्ये १६ जनाले शिनपिडेन स्तर सम्म प्रशिक्षण जारी राखेका थिए । यो स्तरलाई स्नातकोत्तर अथवा डिग्री स्तरको मानिन्छ । 

उसुइको मृत्यु सन् १९२६ मा भयो । 

नेपालमा रेकीको सुरुवात का लागि योगी शिवशक्तिनाथ लाई मानिन्छ । साथै नेपालमा पनि थुप्रै रेकी मास्टरहरू रहेका छन् । योगी विकासानन्द पनि रेकी गर्दछन् ।

श्रेणी:अध्यात्म
शिवमहिम्न स्तोत्र

शिवमहिम्न स्तोत्र  (संस्कृत श्रीशिवमहिम्नस्तोत्रम् )। शिव महिम्न को अर्थ हो शिवको महिमा । शिवमहिम्नस्तोत्र एउटा अत्यन्त सुन्दर शिव स्तोत्र हो । शिवभक्त श्री गन्धर्वराज पुष्पदन्तको अगाध प्रेमले ओतप्रोत यो स्तोत्र भगवान् शिव को प्रिय स्तोत्र हो । 

महिम्नस्तोत्र मा भनिएको छ  **स्तोत्रेण किल्बिषहरेण हरप्रियेण।**। अर्थात् हरेक प्रकारका पापहरु नष्ट गर्न सक्ने यो स्तोत्र भगवान् शिव को अति प्रिय छ । 

## **निहित कथा** 
एक समय को कुरा हो जब चित्ररथ नामक शिवभक्त राजा भए उनले आफ्नो राज्यमा कयौँ पुष्प उद्यानहरु बनाए । उनी शिवपूजनको लागि फूलहरु त्यहीँबाट लैजान्थे । महान् शिवभक्त गन्धर्वराज पुष्पदन्त देवराज इन्द्रको मुख्य सभाका प्रमुख गायक थिए । एकदिन उनको नजर त्यस उद्यानमा पर्यो तब उनी मोहीत भए र त्यस उद्यानको फूल चुँडेर त्यहाँबाट प्रस्थान गरे । मायावी गन्धर्वलाई कसैले देखेन तर राजा ले थाहा पाइहाले । पुष्पदन्तलाई पकड्ने असफल प्रयास पनि गरे । अनि राजाले एउटा उपाय सोचेर शिव पूजनका सबै फूलहरु त्यस उद्यानको बाटोमा बिछ्याइदिए । जब अर्को दिन गन्धर्वराज पुष्पदन्त त्यहाँ आए तब तिनले शिवको निर्माल्य वस्तुहरु देखेनन् तब उनले ती फूलहरु कुल्चिए । गन्धर्वराजले शिवक्रोधको सामना गर्नुपर्यो । साथै उनको सम्पूर्ण शक्ति पनि सकियो । जब उनलाई आफ्नो भूलको आभास भयो तब उनले एउटा शिवलिंग स्थापना गरेर त्यसको प्रार्थनाम केही छन्दहरु गाए । शिवजी प्रसन्न भएर उनलाई शक्ति फिर्ता गरिदिनुभयो र यो आशीर्वाद दिनुभयो कि तिमीले गाएको यो छन्दसमूह भविष्यमा शिव महिम्नस्तोत्र भनेर प्रसिद्ध हुनेछ । जसको पाठ ले मात्रै पनि सम्पूर्ण पापहरु नष्टहुन सक्दछन् । 

यसरी शिवमहिम्न स्तोत्र को रचना भयो । 

## यो पनि हेर्नुहोस्
श्रेणी:हिन्दू स्तोत्रहरू
असुर

right|thumb|333x333px|मैसूर मा महिषासुर को प्रतिमा
हिन्दू धर्मग्रन्थमा **असुर** ती मानिसहरु थिए जो 'सुर' (देवता)सँग संघर्ष गर्थे। धर्मग्रन्थमा उनीहरूलाई शक्तिशाली, अतिमानवीय, ' पात्रको  रूपमा चित्रित गरिन्छ। उनीहरू असल र खराब दुवै गुण भएका असुरहरु भेटिन्छन । असल राम्रा गुण भएका असुरलाई 'अदित्य' तथा खराब नराम्रा गुण भएका असुरलाई  'दानव' पनि भनिने गरिन्छ। 

'असुर' शब्दको प्रयोग ऋग्वेदमा लगभग १०५ पटक भएको छ। यसमा ९० स्थानमा यसको प्रयोग 'शोभन' अर्थमा गरिएको छ र केवल १५ स्थानमा 'देवताको शत्रु' भनेर उल्लेख गरिएको छ। 'असुर' का व्युत्पत्तिलभ्य अर्थ हुन्छ- प्राणवंत, प्राणशक्ति सम्पन्न ('असुरिति प्राणनामास्त: शरीरे भवति, निरुक्ति ३.८) । 

## प्रमुख असुर 
*अंधक
* बाणासुर
* भस्मासुर
* बकासुर
* चन्दा
* धेनुक
* दूषण
* हिरण्यकश्यपु
* हिरण्याक्ष
* होलिका
* जालन्धर
* कैटभ
* काकासुर
* कालनेमि
* करिन्द्रासुर
* महाबली
* महिषासुर
* मयासुर
* मुकासुर
* मुन्द
* निशुम्भ
* नरकासुर
*राहु
* रक्तबीज
* संबर
* शुक्र - असुरका गुरु
* सुन्ड
* स्वरभानु
* शितासुर
* शुम्भ
* सुमाली
* तारकासुर
*त्रिपुरासुर
* उपसुन्द
*वृषपर्व
* वृत्रासुर

## यो पनि हेर्नुहोस 
*शुक्राचार्य - असुरका गुरु
* वरुण
* वृत्रासुर
* देवासुर संग्राम

श्रेणी:पुराण
श्रेणी:असुर
मेगा अपलोड

**मेगा अपलोड** हङकङमा आधारित अनलाइन कम्पनी हो जुन २००५ देखि २०१२ सम्म सञ्चालन गरिएको फाइल भण्डारण र अवलोकनसँग सम्बन्धित अनलाइन सेवाहरू प्रदान गर्दथ्यो ।

१९ जनवरी २०१२ मा संयुक्त राज्यको न्याय बिभागले डोमेन नामहरू खोसेर मेगा अपलोडसँग सम्बन्धित साइटहरू बन्द गरी मालिकहरूलाई पक्राउ गर्यो र यसलाई प्रतिलिपी उल्लङ्घनको लागि समर्पित सङ्गठनको रूपमा कथित रूपले सञ्चालनको लागि आरोप लगाइएको थियोे । कम्पनीको संस्थापक, न्यूजील्याण्डका निवासी किम डटोकमले कुनै गल्ती नगरेको कुरा बताएका थिए र डटकम विरुद्धको मुद्दा आफ्नो वैधानिकता विवादको विषयमा रहेको थियोे ।

१ जनवरी २०१३ मा, मेगा अपलोड मेगाको रूपमा पुन सुरु भएको थियोे र यसको डोमेन नाम मेगा डट को डट एनजेट (र पछि मेगा डट एनजेट मा सारियो) । संयुक्त राज्यको न्याय बिभागले निष्क्रिय गरेको ठ्याक्कै एक वर्षको अन्तराल पछि यसको पुन सुरूवात गरिएको थियोे । यो २१ मार्च २००५ मा स्थापित भएको थियोे भने १९ जनवरी २०१२ मा निष्क्रिय भएको थियोे ।

## कम्पनी र सेवा
कम्पनीको दर्ता कार्यालय वान चाई, हङकङमा कक्ष १२०४ मा साङ्घाइ औद्योगिक लगानी भवनको १२ औँ तलामा रहेको थियो ।

कम्पनी अन्य विभिन्न सेवा सञ्चालन गरेको थियोे जस मध्ये मेगा अपलोड डटकम जसले भिडियो साझेदारी सेवा गर्दछ भने मेगापिक्स डटकम, तस्बिर साझेदारी सेवा मेगाभिडियो डटकम र मेगालाइभ भिडियो साझेदारी सेवा र मेगबक्स एक सङ्गीत साझेदारी सेवा प्रदान गरेका थिए र अन्य सेवाहरू जस्तै मेगाक्लिक, मेगाफन्ड, मेगाकी र मेगापे जस्ता सेवाहरू शामिल थिए र सबैले विज्ञापन र वित्तीय सेवाहरू प्रदान गरेका थिए । दुई अतिरिक्त सेवा मेगाब्याकअप र मेगमूभि यसको सेवा बन्द भएको केही अधि बन्द भएको थियोे ।
## सफ्टवेयर
### मेगा म्यानेजर
मेगा अपलोडले डाउनलोड र उर्ध्वभरण प्रबन्धक, मेगा म्यानेजर नामक सेवा सञ्चालन गरेको थियोे ।
### फाइल बक्स
यसले प्रयोगकर्ताहरूलाई वेबसाइटमा भ्रमण गर्न वा मेगा म्यानेजर डाउनलोड नगरे पनि मेगा अपलोडमा सामग्री उर्ध्वभरण गर्न अनुमति दिएको छ ।
## आलोचना
जब फाइल मेगा अपलोडमा कुनै प्रकारका फाइलहरू उर्ध्वभरण गरिन्छ र त्यहि समयमा अर्को फाईल पहिले देखि नै त्यहाँ अवस्थित भएको हुन्छ । उर्ध्वभरणकर्ताहरूलाई अवस्थित फाइलसँग लिङ्क गर्न चाहानुहुन्छ भन्ने पश्न सोधिने कुराले यो आलोचनामा तानिएको थियोे । त्यसैले, एउटै फाइलले धेरै लिङ्कहरूसँग जोडिएका थिए ।

## सन्दर्भ सामग्री
## बाह्य कडीहरू
श्रेणी:अनलाइन कम्पनीहरू
बगुडा जिल्ला

**बगुडा जिल्ला** () जसलाई आधिकारिक रूपमा **बोगुरा जिल्ला** को नामले पनि चिनिने गरिन्छ। जुन बङ्गलादेश राजशाही विभागमा पर्ने उत्तरी जिल्ला हो।
यसलाई उत्तरी बङ्गालको प्रवेशद्वार भनिन्छ। बोग्रा एक औद्योगिक सहर हो, जहाँ साना तथा मध्यम खालका उद्योगहरू सञ्चालनमा रहेका छन्।

## इतिहास
### प्राचीन इतिहास
बगुडा जिल्लाले पहिलेका बङ्गालका ऐतिहासिक तथा पौराणिक इतिहासका महत्त्वपूर्ण स्थान ओगटेको छ। प्राचीन समयमा यो पुन्द्रास वा पौन्द्रास क्षेत्रको एक भाग थियो, जुन पुन्द्रावर्धन का नामले जनिने गरिन्छ।
पुन्द्रावर्धन पूर्वी भारतका राज्यहरू मध्ये एक थियो र प्राग-ज्योतिषा वा कामरूपको धेरै नै पूर्वी राज्य कराटोयाको धारबाट अलग भएको थियो। पुन्द्रावर्धन नाम अक्सर महाभारत, रामायण र धेरै जसो पुराणहरूमा उल्लेख गरेको पाइन्छ। महाभारत र पूराणका अनुसार पुन्द्रा परिवारका एक शक्तिशाली राजकुमार बासुदेवले पुन्द्रावर्धनमा १२८० ई.पू. सम्म शासन गरेका थिए। तथापि, जिल्लाको पुरातनता को दावी पुरातत्वमा राख्छ, जो पुरानो सहर हो, जसलाई अब महास्थानगढ भनिन्छ।

## ब्रिटिस युग
वर्तमान बगुडा जिल्लाको गठन पहिलो पटक बेलायतीशासनकालमा सन् १८२१ मा भएको थियो। सन् १९०१ को जनगणना अनुसार जिल्लाको जनसङ्ख्या (कम क्षेत्रमा) लगभग ८५४,५३३ थियो र दशकमा ११% ले बृधि भएको थियो, जनगणनाले बताए अनुसार त्यहाँ कुनै पनि शहरमा १०,००० भन्दा धेरै बासिन्दा थिएनन्। प्रसिद्ध प्रफुल्चा चकी (सन् १८८८ - सन् १९०८) को जन्म यो जिल्लाना नै भएको थियो।

## भूगोल र जलवायु
### जमिनको बनावट
### नदीहरू
बगुडा जिल्लामा केही नदीहरू छन्। कराटोया नदीले जिल्लाको पानी च्यानललाइ बिभाजन गरेको छ, जहाँ अन्य नदीहरू पूर्व र पश्मिम प्रणालीमा वर्गीकृत गरिएको छ। यस जिल्लाको केही महत्त्वपूर्ण नदीहरूको नाम निम्नानुसार छन्:

*१. बङ्गाली नदी
*२. कराटोया नदी
*३. जमुना नदी
*४. नगर नदी(राजशाही)

### मौसम
यो जिल्लाको मौसम निम्न अनुसार रहेको छ:

## उद्योग
बगुडा एक पटक बङ्गलादेशको औद्योगिक राजधानी थियो। त्यहाँ थुप्रै ठुला उद्योगहरू थिए। तीमध्ये अधिकांश स्थानीय उच्च घराना वर्गका परिवारहरू "जमिमल", "भण्डारी", "ताजमा", र "खलीफा" को स्वामित्वमा रहेका थिए। ताज्मा" का विभिन्न उद्योगहरू को नाम पनि धनी र प्रसिद्ध थिए।

## स्थानीय भाषा (बगुडाको बोली)
यस जिल्लाको मातृभाषा बङ्गाली हो।

## धर्म
बगुडा जिल्लामा ३४७२ मस्जिदहरू, ६८६ मन्दिरहरू, ३७ चर्चहरू र ५८ वटा कब्रहरू रहेका छन्।

## संस्कृति
### लोक साहित्य
'मारेफाटी', 'देहाटवा'', दुआ', 'मीली गान' र अन्य प्रकारका लोक गीतहरू तथा 'प्राबाद', 'प्रभाभन', लोक कथाहरू आदिहरू पनि बगुडा जिल्लाका मानिसहरू बिच प्रयोग गरिने गरिन्छ।

## सन्दर्भ सामग्रीहरू
## बाह्य कडीहरू
श्रेणी:बङ्गलादेशका जिल्लाहरू
योगी शिवशक्तिनाथ

**योगी श्री शिवशक्तिनाथ** (अङ्ग्रेजी: Yogi Sri Shivshaktinath) एक उच्च गृहस्थ योगी हुनुहुन्थ्यो। उहाँको पारिवारिक नाम लालबहादुर ढकाल थियो। उहाँले गृहस्थ धर्म निभाउँदै आफूलाई पूर्णरूपमा अध्यात्ममा डुबाई अध्यात्मको सर्वोच्च शिखरमा पुग्नुभएको थियो। आध्यात्मिक उच्चतामा पुगेर लाखौँ सिद्ध शक्तिका स्वामी बनेर पनि त्यसको प्रकटीकरण र घमण्डको लेसमात्र पनि उहाँको जीवनमा देखिएन।

## **जीवनलीला** 
पूर्वीय मान्यतामा हिमालय तथा सूक्ष्म सत्तामा विभिन्न अदृश्य तथा शक्तिशालि सङ्गठन तथा आश्रमहरूको सत्ता स्वीकार गरिन्छ । त्यस्तै शक्तिशालि सङ्गठन मानिन्छ “सावर संरचना” । त्यही सावर संरचनाबाट पृथ्वीका लागि सम्प्रेषित योगी का रूपमा मानिनुहुन्छ योगी श्री शिवशक्तिनाथ ।

गोरखा को उत्तरी खण्डको सुन्दर पहाडी गाउँमा वि.सं २०२३ साल कात्र्तिक १३ गते पिता टेक बहादुर ढकाल र माता एककुमारी ढकालज्यूको माहिला छोरा को रूपमा उहाँको जन्म भएको थियो । गोरखा दिव्य र पुण्य भूमि हो जहाँ श्री श्री महायोगी गुरु गोरखनाथ को प्रत्यक्ष सान्निध्यता पाइन्छ । योगीका हजुरबुबा दल बहादुर ढकालज्यू एक प्रख्यात् वैद्य एवं तान्त्रिक का रूपमा परिचित हुनुहुन्थ्यो । यही पारिवारिक माहौलमा उहाँको आध्यात्मिक प्रस्फुटन सहज रूपमा भयो ।

हजुरबुबा ले भविष्यवाणी गर्नुभयो कि “लालबहादुर ढकाल एक उच्च योगी बन्नेछ” । हजुरबुबाकै निर्देशनबमोजिम उहाँले गुरु खोज्न थाल्नुभयो । वि.सं २०५० साल अप्रिल २१ गते हिमालयका उच्च योगी निखिलेश्वरानन्द (डा. नारायणदत्त श्रीमाली) सँग दीक्षा लिनुभयो ।

## **आध्यात्मिक देन** 
गुरु निर्देशन बमोजिम उहाँले नेपाल फर्केर गुरु गोरखनाथ को आज्ञा शिरोपर गर्दै समाजलाई अध्यात्म र गुरु मार्गमा डोर्याउने प्रयास गर्नुभयो । सावर संरचना शक्ति केन्द्रका प्रतिनिधि बनी नवनाथ चौराषी सिद्धहरूको चौँथो संरचना निर्माणका लागि अ.ना.प. संरचनालाई मूर्त रुप दिने कार्य गर्नुभयो ।

योगीको जीवन सामान्य तर रहस्यमय र निकै सङ्घर्षमय थियो । उहाँले गुरु योजनालाई मूर्त रुप दिने क्रममा विदेश यात्रामा पनि निस्कनुभएको थियो । राष्ट्रिय अन्तराष्ट्रियरूपमा ध्यान, साधना तथा आध्यात्मिक उच्चताका दिव्यतम् एवं अनगिन्ती दीक्षाहरु प्रदान गर्नुभएको छ ।

उहाँले समाजमा ध्यान, योग, रेकी, लामाफेरा, सावर विद्या, आत्म जागरण विद्या, कुण्डलिनी दीक्षा, क्रियायोग दीक्षा, मन्त्र, तन्त्र, समाधि, ज्योतिष, आयुर्वेद जस्ता दिव्यतम् र उच्चतम् विद्याहरु मानव कल्याण र आत्म कल्याणका लागि प्रदान गर्नुभयो ।

## **समाधि** 
आफ्नो जीवनलाई आध्यात्मिक जागरणका लागि समर्पित गर्दै रसिया भ्रमणका क्रममा वि.सं २०६८ साल माघ १० गते आफ्नो कर्तव्य निर्वाह गर्दै आफ्नो भौतिक देह त्याग गर्नुभयो ।

## **पुस्तकहरु** 
# सूक्ष्म शरीरको यात्रा भाग(१)
# महायोगीहरूको परिचय 
# ध्यानामृत
# मुद्रामृत ध्यान
# गोरखभूमि परिचय
# मन्त्र साधना – ऊध्र्वसङ्गति
# सत्य नै सत्य
# श्री शिव गोरक्ष नाथंप्रदाय
# Introduction Of Mahayogis

योगी शिवशक्तिनाथ ज्यूले गृहस्थ धर्ममा रहेर नै सन्यास धर्मका उपलब्धिहरु प्राप्त गर्न सकिन्छ भन्ने मूल सन्देश दिनुभएको छ । 
thumb
योगी नरहरीनाथ ले योगी शिवशक्तिनाथ लाई मात्रै आफ्नो टाउकोमा हात राख्न दिनुभएको थियो ।

श्रेणी:हिन्दू आध्यात्मिक नेता
अप्पोटा निगम

**अप्पोटा निगम** भियतनामको एक मोबाइल अनुप्रयोग सेवा प्रदायक हो जो तीन व्यावसायिक सेवाहरू जस्तै खेल प्रकाशन, विज्ञापन र भुक्तानीमा आधारित छ। हालैको एक तथ्याङ्क अनुसार कम्पनीका ५ करोड ५० लाख प्रयोगकर्ताहरू र ५० लाख मासिक सक्रिय प्रयोगकर्ताहरू रहेका छन् जसले गर्दा अप्पोटा विश्वका शीर्ष ३ खेल प्रकाशकहरू मध्ये एक बनेको छ। गूगललाई यसको मोबाइल विज्ञापन विनिमय मञ्चद्वारा सहायता गर्ने एसियामा केवल चार कम्पनीहरू मध्ये एक पनि हो। कम्पनीले सन् २०१२ मा भियतनामको सबैभन्दा अधिक विघटनकारी कम्पनी सहित प्रमुख सुरूवाति पुरस्कारहरू प्राप्त गरेको थियो। अप्पोटाको उदेश्य भनेको दक्षिण पूर्वी एसियामै सबैभन्दा ठूलो मनोरञ्जन पारिस्थितिक प्रणाली बन्नु हो।

अप्पोटा समूहको स्वामित्वमा ३ वटा सहायक कम्पनीहरू रहेका छन्: गामोटा (गेम प्रकाशन कम्पनी), एड्सोटा (विज्ञापन कम्पनी) र अप्पोटा पे (भुक्तानी समाधान कम्पनी)। अप्पोटाको मुख्यालय हनोईमा रहेको छ र यसको व्यापार हो चि मिन्ह सहर, इन्डोनेशिया, र सिङ्गापुर सम्म विस्तार भएको छ। यसले फेसबुक, गूगल, मोब भिस्टा, परफेक्ट वल्ड, काकोवा टक, सुपर इभिल मेगाकोर्प, एप्स फ्लायर र इन्टरटेन्मेण्ट जस्ता विश्व प्रसिद्ध कम्पनीहरूसँग सहकार्य गरेको छ। 
https://appota.com/

## इतिहास
**११/१२/२०११**, अप्पोटा निगमको स्थापना ।

*०७/२०१२**, संस्थापक संस्थाबाट विघटनकारी कम्पनीको रूपमा पुरस्कृत।

२६/०१/२०१३, “भियतनामको अधिक सम्भावित टेक स्टार्टअप पुरस्कारद्वारा पुरस्कृत”

**०३/२०१३**, पहिलो अन्तर्राष्ट्रिय कार्यलय सिङ्गापुरमा स्थापित।

**०४/२०१३**, हो चि मिन्ह सहर र इन्डोनेशियामा व्यापार प्रतिनिधि कार्यालयहरूको स्थापना।

**०४/२०१४**, गेमहबको सुरूवात, (मोबाइलमा खेल खेल्नेहरूको लागि एक विशेष खेलकुद पोर्टल)।

**१२/२०१४**, भियतनाम र दक्षिण एसियामा गरी २ करोड २० लाख प्रयोगकर्ताहरू अप्पोटाको मञ्चमा भित्र्याउन सफल।

**०९/२०१५**, अप्पोटा भुक्तानीलाई, एड्सोटाको रूपमा परिचित गराइयो।

**सन् २०१६**, आफ्नो नारालाई "परिवर्तनको लागि प्रविधि"मा बदल्यो।

**१०/२०१७**, एड्सोटा, भियतनामको आधिकारिक फेसबुक आयोग बन्यो।

**०३/२०१८**, अप्पोटाले वाईफाई चुवाको पुरा अधिग्रहणको घोषणा गर्‍यो।

**०२/२०१९,** अप्पोटाले आफ्नो नारा  **“इण्टरटेन्मेण्ट इकोसिस्टम”*'मा बदल्यो

## लक्ष्य
इण्टरनेट र मोबाइल जडान सबैभन्दा छिटो बढ्दो र सबैभन्दा नयाँ प्रविधिहरू मध्ये हो।  विकासोन्मुख देशहरूमा विश्वभरको सम्पूर्ण नयाँ स्तरको जडान सेवा दिइएको हुन्छ जहाँ मानिसहरूले ती अवसरहरूको प्रयोग पहिला कहिल्यै पनि प्रयोग गर्न पाएका थिएनन्। अप्पोटाले मोबाइल इण्टरनेट प्रबिधिहरूको क्षमतामा विश्वास गर्दछ। यसले अवसरहरू सिर्जना गर्न र विकासोन्मुख राष्ट्रहरूमा मानिसहरूको जीवन र अनुभवहरू सुधार गर्न मोबाइल मञ्च बनाउनको लागि कामना गर्दछ।

## सन्दर्भ सामग्री
## बाह्य कडीहरू
आधिकारिक वेबसाइट

मोबाइल अनुप्रयोगहरू
मार्कण्डेय ऋषि

**मार्कण्‍डेय **एक प्राचीन ऋषि हुन्। उनी अष्ट चिरञ्जीवी मध्ये पनि एक  चिरञ्जीवी हुन्। मार्कण्डेय पुराण मार्कण्‍डेय ऋषि र जैमिनी ऋषि बीचको संवाद रहेको छ। श्रीमद्भागवत् पुराणको कयौ अध्याय समेत उनको सम्बाद र प्रथानाले भरिएको छ। महाभारतमा समेत उनको उल्लेख गरिएको पाइन्छ । मार्कण्‍डेयलाई हरेक हिन्दु परम्परा, रीतिरिवाज संस्कृतिमा सम्मानका साथ आदर गरिन्छ  ।

आज, मार्कण्‍डेयले मार्कण्‍डेय पुराण रचेको स्थान उत्तरकाशी जिल्ला, उत्तराखण्ड एक पर्यटकीय स्थल बनेको छ ।

## शिवद्वारा रक्षा 
मृकन्दु ऋषि र उनकी पत्नी मरुद्मतिको कुनै सन्तान थिएनन् र भगवान शिवको कठोर तपस्या गरेर शिवले उनलाई दर्शन दिए। उनले सन्तान प्राप्तिको इच्छा व्यक्त गरेपछि शिवले उनलाई दुई विकल्प दिए , एक तीक्ष्ण बुद्धि भएको , तर छोटो आयु भएको पुत्र र अर्को विकल्प लामो आयु भएको तर मन्दबुद्धि पुत्र मध्ये एक छान्नको लागि भने । मृकन्दु ऋषिले पहिलो विकल्प रोजे र भगवानले उनलाई अनुकरणीय पुत्र मार्कण्‍डेयको बरदान दिए, जसको आयु मात्र १६ वर्षसम्म भनेर भाग्यमा लेखिएको थियो  ।

मार्कण्‍डेय हुर्के बढे पछि भगवान शिवको महान भक्त बने । र उनी आफ्नो आयु सकिने भनिएको दिनमा उनी निरन्तर शिवलिङ्ग शिवको  पुजामा तल्लीन भै रहे । उनी महा मृत्युंन्जय मन्त्र पाठ गर्दै बसेका थिए। आयु सकिएपछि यमराजका दुत यमदुत उनलाई लिन आए। तर उनको शिवको  गहिरो भक्ति तथा निरन्तरको प्राथनाले गर्दा उनलाई लैजान सकेनन्। त्यसपछि यमराज स्वयं आफै मार्कण्‍डेयको जीवन उठाउन आए, र आफ्नो फाँसी को फन्दा उनी तर्फ फ्याके। दुर्घटनाले हो वा भाग्यले गर्दा , उनको फन्दा शिवलिंग मा पुग्यो र त्यहाँ बेरियो । शिव आक्रोशित भएर शिवलिङ्गबाट प्रकट भए र यमराजलाई आक्रमण गरे । शिवले यमराजको छातीमा लात मारे । 

## भागवत पुराण 
thumb|विष्णु आराधना गर्दै मार्कण्डेय

## मार्कण्डेय पुराण 
मार्कण्डेय पुराणको देवी महात्म्य अध्याय शक्ति परम्पराको एक महत्त्वपूर्ण ग्रन्थ हो।

## महा मृत्युंन्जय मन्त्र 
ऋगवेद(७।५९।१२)मा उल्लेखित र यजुर्वेदमा पुन उल्लेख गरिएको यस मन्त्रलाई '*त्रियम्बकं* मन्त्र पनि भनिन्छ| यसमा शिवको स्तुति गरिएको छ। शिवलाई मृत्यु विजेता मानिन्छ। यो मन्त्र यस प्रकार छ।

'''*ॐ त्रियम्बकं यजामहे, सुगन्धिं पुष्टिवर्धनं* **

***उर्वारुकमिव बन्धनान् मृत्योर्मोक्षिय मामृतात्* '''

* भावार्थ

ॐ

त्रियम्बकं =हे त्रिनेत्र (महादेवको नाम)

यजामहे=प्रार्थना गर्दछौ

सुगन्धिं =सुवासित(

पुष्टिवर्धनं= जीवकारक,शक्तिकारक

उर्वारुकमिव =लहरादार फल

बन्धनान् =लहरा (वन्धन)

मृत्योर्मोक्षिय =मृत्यु बाट मोक्ष

मा अमृतात् =अमरता

यसलाई मृत्युसँग विजय पाउने महा मृत्युञ्जय मन्त्र भनिन्छ। यस मन्त्रको धेरै नाम र रूप छन्। ऋषिमुनिहरूले यसलाई वेदको हृदयको भनेर ब्याख्या गरेका छन्। चिन्तन र ध्यानका लागि प्रयोग गरिने अनेक मन्त्रमध्ये गायत्री मन्त्रसँग यस मन्त्रको सर्वोच्च स्थान छ।

## यो पनि हेर्नुहोस् 
* नारद
* प्रह्लाद
* चार कुमार
* हिन्दु पञ्चाङ्ग
* सप्त ऋषि
* चिरञ्जीवि

## सन्दर्भ 
श्रेणी:महाभारतका पात्रहरू
श्रेणी:चिरञ्जीवि
भिडसी

**भिडिसी** एक भिडियो मनोरञ्जन मञ्च वा भिडियो साझेदारी सेवा हो। यो इन्जिनियर र फिल्म निर्माणकर्ता यो जिया जियान र डेरेक ट्यानद्वारा स्थापित गरिएको थियोे। यो जनवरी २०१३ मा सुरू भएको थियोे।

कम्पनीको प्रधान कार्यलय ब्लक ७१ मा अयर राजहा औद्योगिक क्षेत्रमा रहेको छ। मलेसिया र इन्डोनेसियाकामा पनि यसको कार्यालयहरू रहेको छ। यसले पुरै एसियामा आफ्नो सेवा बिस्तार गरेता पनि यसको मुख्य बजार  फिलिपिन्स, मलेसिया, सिङ्गापुर र इन्डोनेसिया हो।

यसले मोबाइल अनुप्रयोगहरू र मञ्चको माध्यमबाट यसमम रहेका अनुपम सुबिधाले १ अरब भन्दा बढी अवलोकनहरू सिर्जना गरेको छ। यसको आधिकारिक वेबसाइट ३ वटा भाषामा उपलब्ध रहेको छ जसमध्ये इन्डोनेसियाली भाषा, चिनियाँ भाषा र अङ्ग्रेजी भाषामा रहेको छ। अलेक्सा इन्टरनेटका अनुसार अक्टोबर २०१८ मा यसको अलेक्सा क्रम २०४,२५२ रहेको छ जसमा यसको अलेक्सा क्रम ६,८८३ का साथ फिलिपिन्समा उच्च रहेको छ।

## इतिहास
भिडसीले छोटा चलचित्रहरू उर्ध्वभरण गर्ने मिल्ने सुबिधाको रूपमा आफ्नो सेवा सुरू गरेको थियोे। छोटो चलचित्रहरूको खोजी र वितरणमा यसले वेब, मोबाइल र अनुप्रयोग मार्फत विशेष ध्यान दिने गरेको छ। यसको सामग्री बृद्धि भएपछि, भिडिसीले अन्तर्राष्ट्रिय र क्षेत्रीय चलचित्र उत्सवको साथ साझेदारीको माध्यमबाट आफ्नो चलचित्र निर्माता समुदाय बढाएको थियोे। यसले निकोन लगायत विभिन्न समुदायहरूसँग साझेदारीको माध्यमद्वारा चलचित्र निर्माता सशक्त बनाउनमा ध्यान केन्द्रित गर्दछ।

टिभी सञ्जाल र वितरकहरूसँग सामग्री र वितरण साझेदारीमा यसले याहु!, डिस्कभरी नेटवर्क, लाइफटाइम एसिया सञ्जालहरूको साहयताले यसले एयर एसियामा उडानको दौरान प्रत्यक्ष स्ट्रीमिङ्कको लागि रोक्की प्लेटफर्महरूमा सामग्रीको दृश्यता बढाउन मद्दत गरेको थियोे।

सिङ्गापुर चलचित्र आयोगको सहायताले सिङ्गापुमा छोटो चलचित्रहरू प्रवर्धन गर्नका लागि यसले जानकारी सुचना मिडिया विकास प्रधिकरणसँग पनि सहकार्य गरेको छ।

एसियाका चलचित्र निर्माता र चलचित्र समुदायहरूलाई समर्थन गर्नको लागि यसले सन् २०१६ मा इन्डोनेसियामा पहिलो अफलाइन कार्यक्रमको आयोजना गरेको थियोे जसलाई भिडसी जुरी अवार्ड्सको नामले चिनिन्छ र यसैको दोस्रो सन् २०१७ को संस्करण भने फिलिपिन्समा आयोजना गरिएको थियोे।

## मञ्च
भिडसीको सामग्री र भिडियोहरू यसको आधिकारिक वेबसाइट , मोबाइल वेब , आइओएसमा एप्पल एप स्टोर र एन्ड्रोइड मा गूगल प्ले स्टोर मार्फत उपलब्ध रहेको छ ।

## सन्दर्भ सामग्री
## बाह्य कडीहरू
*आधिकारिक वेबसाइट
*भिडसी च्यानल
*भिडसी बज् 
*भिडसी समाज

श्रेणी:कम्पनीहरू
रनिल विक्रमासिङ्घे

**रनिल विक्रमासिंघे**, MP (, ; जन्म : २४ मार्च १९४९) ९ जनवरी १९१५ देखि बहाल रहेका श्रीलङ्का का प्रधानमन्त्री हुन् । १९९४ मा पहिलो पटक प्रधानमन्त्री बनेका उनी १९७७ देखि प्रतिनीधि सदस्य रहेका थिए  । उनी युनाइटेड नेसनल मोर्चाका नेता समेत हुन् र २००९ अक्टोबरमा उनी उक्त गठबन्धनको नेता चयन भएका थिए ।

विक्रमासिंघे यस अघि ७ मे १९९३ देखि १९ अगस्ट १९९४ सम्म र ९ डिसेम्बर २००१ देखि ६ अप्रिल २००४ सम्म प्रधानमन्त्रीको रूपमा सेवा गरेका थिए । उनी १९९४ नोबेम्बरमा गमिनी दासनाइके को १९९४ राष्ट्रपति निर्वाचनको दौरान हत्या भए पछि पार्टी नेता छानिएका थिए ।  ८ जनवरी २०१५ मा उनी राष्ट्रपति मैत्रीपाला सिरिसेना बाट प्रधानमन्त्री नियुक्त भए जसले २०१५ को राष्ट्रपतीय निर्वाचनमा राष्ट्रपति महिन्दा राजपाक्ष लाई पराजित गारेका थिए  ।

विक्रमासिंघे को गठबन्धन, सुशासन को लागि युनाइटेड नेसनल मोर्चा , ले २०१५ को संसदीय निर्वाचनमा १०६ सिट मा जीत हासिल गरेको थियो । यो बहुमतको लागि अपर्याप्त भए पनि श्रीलङ्का फ्रिडम पार्टीका ३५ सदस्यले समर्थन गरे पछि उनी प्रधानमन्त्री निर्वाचित भएका थिए । २६ अक्टोबर २०१८ मा राष्ट्रपति मैत्रीपाला सिरिसेनाले विक्रमासिंघेको सरकार भंग गरि  पूर्व राष्ट्रपति महिन्दा राजापाक्षेलाई प्रधानमन्त्री नियुक्त गरे।  याले गर्दा श्रीलङ्कामा संबैधानिक संकट सिर्जना भयो ।

## प्रारम्भिक जीबन र शिक्षा 
२४ मार्च १९४९ मा जन्मेका विक्रमासिन्घे , एस्मोन्ड विक्रमासिंघे र नालिनी विक्रमासिंघे का  दोश्रो पुत्र थिए । उनका पिता एक वकिल थिए । 

## प्रारम्भिक राजनैतिक वृति 
विक्रमासिंघे युनाइटेड नेसनल पार्टीको सदस्य बने र उनको प्रगति द्रुत गतिमा ब्भायो । उनी १९७० को दशक'मा केलानिया क्षेत्रको मुख्य अभियन्ता भए र पछि बियागामा क्षेत्रको मुख्य अभियन्ता नियुक्त भए ।

### सबैभन्दा युवा मन्न्री 
उनी जे,आर, जयेबर्दाने सरकारमा परराष्ट्र मामिला उपमन्त्री नियुक्त भएका थिए र शिघ्र नै युवा तथा रोजगार मन्न्री मा बढुवा भए जसले उनलाई मन्त्रीमंडलमा सबैभन्दा युवा मन्न्री बनायो । उDनको कार्यकालमा राष्ट्रिय युवा सेवा परिषद को गठन गरे जसले स्कुल उतिर्णलाई तालिम दिने गर्थ्यो ।पछी उनलाई शिक्षा मन्न्री बनाइयो ।

### प्रधानमन्त्री (१९९३-१९९४) 
राष्ट्रपति रानासिंघे प्रेमदासा को कार्यकालमा उनी उद्योग मन्न्री नियुक्त भए जस अन्तर्गत उनले औद्योगिक सुधार सुरु गरे तथा बियागामा विशेष आर्थिक क्षेत्रको सुरुवात गरे । १९८९ मा उनी संसदीय दलको नेता निर्वाचित भए । ७ मे १९९३ मा राष्ट्रपति रणसिंघे प्रमदासाको तमिल टाइगर्सद्वारा हत्या भएपछी विक्रमासिन्घे ले प्रधानमन्त्रीको सपथ ग्रहण गरे भने प्रधानमन्त्री डी.बि. विजेतुंगा कार्यबाहक राष्ट्रपति नियुक्त भए ।

### प्रधानमन्त्री (२००१-२००४) 
thumb|थोमस शंनोंसँग कुरा गर्दै प्रा.म.विक्रमासिंघे
thumb|301x301px|

## प्रधानमन्त्री (२०१५-हाल सम्म) 
२०१५ को राष्ट्रपतीय निर्वाचन पछि , मैत्रिपाला सिरिसेना राष्ट्रपति भए र आपसी समझदारीको सम्झौता अनुसार , विक्रमासिंघे प्रधानमन्त्री नियुक्त भए ।

### संबैधानिक संकट २०१८ 
२६ अक्टोबर २०१८, राष्ट्रपति मैत्रिपाला सिरिसेनाले युनाइटेड पिपल्स गठबन्धनले सरकारबाट बाहिर गए पछि मिहिन्दा राजापाक्षलाई प्रधानमन्त्री नियुक्त गरे यसले गर्दा श्रीलङ्कामा संबैधानिक संकट सिर्जना भयो ।

## सन्दर्भ सामग्रीहरू
श्रेणी:जीवित मानिसहरू
श्रेणी:श्रीलङ्काका प्रधानमन्त्रीहरू
कुडिग्राम जिल्ला

**कुडिग्राम** () बङ्गलादेशको उत्तरी क्षेत्रमा पर्ने एक जिल्ला हो । यो जिल्ला रङ्गपुर जिल्ला पर्छ ।  ब्रिटिश सरकार पहिला पटक २२ अप्रिल १९७५ मा कुडिग्राम महाकामा स्थापना भएको थियो । सर विलियम हन्टरले कुडिग्रामको वणन गर्ने क्रममा यसलाई कुडिगञ्ज भनेका थिए । यस जिल्ला आठ थानाहरू रहेका छन् जस्तै- कुडिग्राम, लालमुनिरहट, उलीपुर, चलमारी, राउमारी, फुलबारी, नगेशवार र भुरुनगमाडि छन् । यो सन् १९८४ फेब्रुअरी १ का दिन जिल्लामा परिणत भएको थियो । यस जिल्लामा हाल ९ वटा उप-जिल्लाहरू रहेका छन् । 
## भूगोल
यो जिल्ला २५°२३' देखि २६°१४' उत्तर अक्षांश र ८९°२७' देखि ८९°५४' पुर्व देशान्तरणमा अवस्थित छ । मेहेरपुर जिल्लाले बङ्गलादेशको कुल क्षेत्रफल मध्ये २२९६.१० वर्ग किलोमिटर ओगटेको छ । यस जिल्लालाई भारतको पश्चिम बङ्गाले उत्तरबाट घेरेका छन् भने यस जिल्लाको दक्षिणमा गाईबान्धा र जामलपुर जिल्ला रहेका छन् । त्यस्तै गरी भारतको असाम राज्यले पुर्वमा र रङ्गपुर र लालमनिरहाट जिल्लाले घेरेको छ । यस जिल्लामा जमुना, ब्रह्मपुत्र, टिस्टा, आदि जस्ता देशकै प्रमुख नदिहरू रहेका छन् ।

## अर्थतन्त्र
यस जिल्लाको प्रमुख आर्थिक उत्पादन चामल, जूट, गँहु, खैनी, आलु आदि हन् । जाडो मौसमको समयमा, जब पानीको स्तर सामान्यतया वर्षाको मौसम भन्दा कम हुन्छ, मानिसहरूले धान धेरै उच्च उपज खेती गर्न सिंचाई प्रणालीको प्रयोग गर्छन् । यस जिल्लामा रहेका चिस्यान केन्द्र भण्डारणले कृषि उत्पादनमा विशेष गरी आलुलाई गर्मी मौसमको समयमा संरक्षित गरेर यस जिल्ला को अर्थव्यवस्था धानेको छ ।
 
यस जिल्लाको मुख्य आय श्रोतको बाटो भनेको कृषि र खेती जसमा जिल्लाकै ७०.४१% मानिसहरू संलग्न छन् । यस जिल्लाका मानिसहरू अन्य जस्तै ४.३७% मजदुरी, व्यापार र उद्योगमा ०.५१%, वाणिाज्यमा ९.४५%, सञ्चार र यातायातमा २.०२%, रेमिटेन्समा ०.२१%, सरकारी कार्यलयहरूमा ६.५८% ,धर्म सेवामा ०.२१% र अन्यमा ६.७६% रहेका छन् ।

## शिक्षा
यस जिल्लाको कुल साक्षरता दर ३३.४५% रहेको छ जसमध्ये पुरुषको साक्षरता दर ३९.४२% छ भने महिलाको साक्षरता दर २७.५५% रहेको छ । यस जिल्लामा १ कानुन विषयको क्याम्पस, ४३ क्याम्पस, २५७ उच्च माध्यमिक विद्यालय, ५६३ सरकारी मान्यता र ५५२ दर्ता नगरिएका विद्यालय आदि रहेका छन् जसमध्ये- उलिपुर महारानी उच्च विद्यालय र क्याम्पस (१८६८), कुदिग्राम सरकारी क्याम्पस (१९६१), उलिपुर जिल्ला डिग्री क्याम्पस (१९६४), बरुणगमारी डिग्री क्याम्पस (१९६७), मिर इस्माइल हुसेन डिग्री क्याम्पस (१९७३), फुलबारी डिग्री क्याम्पस (१९७३), राजिवपुर डिग्री क्याम्पस (१९८७) आदि यहाँका उत्कृष्ट विद्यालय र क्याम्पसहरू हुन् ।

## यातायात
बस लामो दूरीको यात्राको लागि यो जिल्लाको सबै भन्दा सस्तो र प्रमुख यातायात प्रणाली रूपमा रहेको छ । यस जिल्लाको पश्चिम भागमा राम्रो रेलको सुविधा छ जसले पश्चिममा रजरहाट र दक्षिणमा चिलमारी र उलीपुर सम्म जोडेको छ । यस जिल्ला राजीवपुर र फुलबारीका जनजातिहरूले मुख्य बजारमा आउनका लागि विषेश गरी यातायातका लागि डुङ्गाको प्रयोग गर्दै आएका छन् । यस सहरमा सस्तो र धेरै मात्रामा रहेका कारण रिक्साहरूको पनि जिल्लै भरि प्रयोग गरिँदै आएको छ । अन्तर जिल्ला र अन्तर उप-जिल्लाहरूमा बस छिनछिनमा कुडिग्राम बस टर्मिनलबाट सहरको पश्चिमी भागमा छुट्छ ।  यस जिल्लामा रेल पनि नजिकका जिलहरूसँग जोडिएको छ उदाहरणका लागि लालमुनिरहट, रङ्गपुर आदि तर बसहरु भन्दा कम मात्रामा रहेको छ ।

## सन्दर्भ सामग्री
## बाह्य कडीहरू
* कुडिग्राम जिल्लाको नक्शा
*कुडिग्राम वेब पोर्टल 

श्रेणी:बङ्गलादेशका जिल्लाहरू
मृत्युञ्जय स्तोत्र

श्री मृत्युञ्जय स्तोत्र महर्षि मार्कण्डेयद्वारा भगवान् शिवको स्तुती गर्नका लागि रचिएको स्तोत्र हो । 

मार्कण्डेय अल्पायु थिए, दीर्घायु हुनको लागि उनले भगवान् शिवको आराधना गरे । मृत्युको समयमा भगवान् शिवको आशिर्वादले काल फिर्ता आउनुपर्यो एवं शिवले मार्कण्डेयलाई दीर्घायु हुने वरदान दिनुभयो । 

## **स्तोत्र** 
ॐ अस्य श्री सदाशिवस्तोत्र मन्त्रस्य मार्कंडेय ऋषिः अनुष्टुप्छन्दः श्री साम्ब सदाशिवो देवता गौरी शक्ति: मम सर्वारिष्ट निवृत्ति पूर्वक शरीरारोग्य सिद्धयर्थे मृत्युंज्यप्रीत्यर्थे च पाठे विनियोग:॥

ॐ रुद्रं पशुपतिं स्थाणुं नीलकण्ठमुमापतिम्।

नमामि शिरसा देवं किन्नो मृत्यु: करिष्यति॥

नीलकण्ठं विरुपाक्षं निर्मलं निर्भयं प्रभुम्।

नमामि शिरसा देवं किन्नो मृत्यु: करिष्यति॥

कालकण्ठं कालमूर्तिं कालज्ञं कालनाशनम्।

नमामि शिरसा देवं किन्नो मृत्यु: करिष्यति॥

वामदेवं महादेवं शंकरं शूलपाणिनम्।

नमामि शिरसा देवं किन्नो मृत्यु: करिष्यति॥

देव देवं जगन्नाथं देवेशं वृषभध्वजम्।

नमामि शिरसा देवं किन्नो मृत्यु: करिष्यति॥

गङ्गाधरं महादेवं लोकनाथं जगद्गुरुम्।

नमामि शिरसा देवं किन्नो मृत्यु: करिष्यति॥

भस्म धूलित सर्वांगं नागाभरण भूषितम्।

नमामि शिरसा देवं किन्नो मृत्यु: करिष्यति॥

आनन्दं परमानन्दं कैवल्य पद दायकम्।

नमामि शिरसा देवं किन्नो े मृत्यु: करिष्यति॥

स्वर्गापवर्गदातारं सृष्टि स्थित्यंत कारणम्।

नमामि शिरसा देवं किन्नो मृत्यु: करिष्यति॥

प्रलय स्थिति कर्तारमादि कर्तारमीश्वरम्।

नमामि शिरसा देवं किन्नो मृत्यु: करिष्यति॥

मार्कण्डेय कृतंस्तोत्रं यः पठेच्छिवसन्निधौ।

तस्य मृत्युभयं नास्ति सत्यं सत्यं वदाम्यहम्॥

सत्यं सत्यं पुन: सत्यं सत्यमेतदि होच्यते।

प्रथमं तु महादेवं द्वितीयं तु महेश्वरम॥

तृतीयं शंकरं देवं चतुर्थं वृषभध्वजम्।

पंचमं शूलपाणिंच षष्ठं कामाग्निनाशनम्॥

सप्तमं देवदेवेशं श्रीकण्ठं च तथाष्टमम्।

नवममीश्वरं चैव दशमं पार्वतीश्वरम्॥

रुद्रं एकादशं चैव द्वादशं शिवमेव च।

एतद् द्वादश नामानि त्रिसन्ध्यं य: पठेन्नरः॥

ब्रह्मघ्नश्च कृतघ्नश्च भ्रूणहा गुरुतल्पग:।

सुरापानं कृतघन्श्च आततायी च मुच्यते॥

बालस्य घातकश्चैव स्तौति च वृषभ ध्वजम्।

मुच्यते सर्व पापेभ्यो शिवलोकं च गच्छति।

**इति श्री मार्कण्डेयकृतं मृत्युंज्यस्तोत्रं सम्पूर्णम्**